*Proiect*

**GUVERNUL REPUBLICII MOLDOVA**

HOTĂRÎRE nr.

din \_\_\_\_\_\_\_\_\_\_\_\_2017

Chişinău

**Cu privire la cerințele aplicabile germenilor și semințelor destinate producției de germeni**

  În conformitate cu prevederile Legii nr. 10-XVI din 3 februarie 2009 privind supravegherea de stat a sănătăţii publice (Monitorul Oficial al Republicii Moldova, 2009, nr. 67, art. 183 ), Legea nr. 78-XV din
18 martie 2004 privind produsele alimentare (Monitorul Oficial al Republicii Moldova, 2004, nr. 83-87, art. 431), cu modificările şi completările ulterioare,  Guvernul **HOTĂRĂŞTE**:

1 Se aprobă Cerinţele aplicabile germenilor și semințelor destinate producției de germeni(se anexează).

2. Prezenta hotărâre intră în vigoare după 6 luni de la data publicării.

3. Controlul asupra executării prezentei hotărâri se pune în sarcina Agenţiei Naţionale pentru Siguranţa Alimentelor.

**Prim-ministru PAVEL FILIP**

Contrasemnează:

Viceprim-ministru,

ministrul economiei şi infrastructurii Octavian CALMÎC

Viceprim-ministru,

ministrul afacerilor externe

și integrării europene Andrei GALBUR

Ministrul agriculturii, dezvoltării

regionale şi mediului Vasile BÎTCA

Ministrul justiţiei Vladimir CEBOTARI

Anexă

la Hotărîrea Guvernului

nr. din 2017

**Cerințele aplicabile germenilor și semințelor destinate producției de germeni**

Prezentele cerințe aplicabile germenilor și semințelor destinate producției de germeni transpune Regulamentul (UE) nr. 208/2013 al Comisiei din 11martie 2013privind cerințele în materie de trasabilitate aplicabile germenilor și semințelor destinate producției de germeni,(Text cu relevanță pentru SEE) publicat în Jurnalul Oficial al Uniunii Europene L 68/16, Regulamentul (UE) nr. 210/2013 al Comisiei din 11 martie 2013 privind aprobarea unităților care produc germeni în conformitate cu Regulamentul (CE) nr. 852/2004 al Parlamentului European și al Consiliului, (Text cu relevanță pentru SEE) publicat în Jurnalul Oficial al Uniunii Europene L 172,12.06.2014, p.60, Regulamentul (UE) nr. 211/2013 al Comisiei din 11 martie 2013 privind cerințele de certificare pentru importurile în Uniune de germeni și semințe pentru producția de germeni, (Text cu relevanță pentru SEE) publicat în Jurnalul Oficial al Uniunii Europene L 068, 12.03.2013, p.26.

 **I.Domeniul de aplicare**

1. Prezentele Cerinţe stabilește norme privind trasabilitatea loturilor de germeni și de semințe destinate producției de germeni.
2. Prezentele Cerinţe nu se aplica germenilor care au fost supuși unui tratament de eliminare a riscurilor microbiologice.

 **II.Terminologie**

1. În contextul prezentelor cerințe, noțiunile utilizate vor avea următoarele semnificații:
2. *germeni –* produsul obținut în urma germinării semințelor și a dezvoltării lor în apă sau într-un alt mediu, recoltat înainte de dezvoltarea frunzelor veritabile și care este destinat a fi consumat întreg, inclusiv semințele;
3. *lot –* o cantitate de germeni sau de semințe destinate producției de germeni, obținută în urma unui anumit proces, în condiții practic identice și produse într-un anumit loc în cadrul unei perioade de producție determinate, avînd aceeași denumire taxonomică și care este expediată din aceeași unitate către aceeași destinație în aceeași zi. Unul sau mai multe loturi va constitui un transport. Totuși, semințele care poartă o altă denumire taxonomică și sunt amestecate în același ambalaj în scopul germinării, precum și germenii lor sunt, de asemenea, considerate ca formînd un singur lot.

**III. Cerințe specifice de igienă pentru unitățile care produc germeni**

**4.** Proiectarea și amenajarea unităților permit bunele practici în materie de igienă alimentară, inclusiv protecția împotriva contaminării între și în timpul operațiunilor. În special suprafețele (inclusiv suprafața echipamentelor) din zonele în care se manipulează alimentele și cele care intră în contact cu produsele alimentare sunt bine întreținute și sunt ușor de curățat și sunt dezinfectate după fiecare proces tehnologic.

**5.**Se oferă instalații pentru curățarea, dezinfectarea și stocarea echipamentelor și a ustensilelor de lucru. Aceste instalații sunt ușor de curățat și au o alimentare cu apă caldă și rece.

**6.**  Orice chiuvetă sau astfel de instalație prevăzută pentru spălarea alimentelor dispune de o alimentare la apă potabilă și este păstrată curată și sunt dezinfectate după fiecare proces tehnologic.

**7.**  Toate echipamentele cu care semințele și germenii intră în contact trebuie să fie astfel construite, din astfel de materiale și întreținute într-o asemenea ordine și condiție încît să se reducă la minimum orice risc de contaminare și să fie permisă păstrarea acestora în condiții de igienă și sunt dezinfectate după fiecare proces tehnologic.

**8.** Se pun în aplicare proceduri corespunzătoare pentru a se asigura că:

a) unitatea producătoare de germeni este păstrată curată și dezinfectate după fiecare proces tehnologic;

b) toate echipamentele cu care semințele și germenii intră în contact sunt curățate în mod regulat și sunt dezinfectate după fiecare proces tehnologic.

**9.** Este necesar ca operatorii din businessul alimentar să se asigure că unitățile care produc germeni sunt autorizate/înregistrate de către Agenția Națională pentru Siguranța Alimentelor în conformitate cu articolul 18 din Legea nr. 221 din 19.10.2007 privind activitatea sanitar-veterinară. Agenția Națională pentru Siguranța Alimentelor autorizează/înregistrează aceste unități numai dacă respectă cerințele stabilite la punctele 4-8 din prezentele Cerințe.

**IV. Cerințe în materie de trasabilitate**

**10.** Operatorii din businessul alimentar asigură, în toate etapele de producție, prelucrare și distribuție de păstrarea ulterioară a informației privind loturile de semințe destinate producției de germeni sau loturile de germeni. Operatorul din sectorul alimentar se asigură, de asemenea, că informațiile necesare pentru respectarea acestor prevederi sunt transmise către operatorul din sectorul alimentar căruia i-au fost furnizate semințele sau germenii:

1) o descriere precisă a semințelor sau a germenilor, inclusiv denumirea taxonomică a plantei;

2) volumul sau cantitatea de germeni sau de semințe furnizate;

3) în cazul expedierii semințelor sau a germenilor de către un alt operator din sectorul alimentar, denumirea și adresa:

a) operatorului din businessul alimentar de la care au fost expediate semințele sau germenii;

b) expeditorului (proprietarului), în cazul în care acesta este diferit de operatorul din sectorul alimentar de la care au fost expediate semințele sau germenii.

4) denumirea și adresa operatorului din businessul alimentar căruia îi sunt expediate semințele sau germenii;

5) denumirea și adresa destinatarului, în cazul în care acesta este diferit de operatorul din businessul alimentar căruia îi sunt expediate semințele sau germenii;

6) un număr de referință pentru identificarea lotului, după caz;

7) data expedierii.

**11.** Prevederile punctului 10 vor fi menționate și transmise în orice formă corespunzătoare, cu condiția ca acestea să fie ușor de accesat de către operatorul din businessul alimentar căruia îi sunt furnizate semințele sau germenii.

**12.** Operatorii din businessul alimentar va transmite zilnic informațiile relevante menționate la punctul 10. Înregistrările menționate la punctul 10 sunt actualizate zilnic și sunt păstrate disponibile pentru o perioadă de 3 ani după perioada presupusă de consum al germenilor.

**13.**Operatorul din businessul alimentar furnizează informațiile menționate la punctul 10 autorității competente, la cererea acesteia.

**V. Cerințe în materie de trasabilitate aplicabile semințelor și germenilor importaţi**

**14.** Loturile de semințe destinate producției de germeni și loturile de germeni sunt însoțite, atunci când sunt importate în țară, de un certificat de calitate în baza Legii nr. 78 din 18.03.2004 privind produsele alimentare (în continuare certificat) în conformitate cu prevederile capitolului VI a prezentelor Cerinţe.

**15.** Operatorul din businessul alimentar care importă semințe sau germeni păstrează certificatul menționat la punctul 14 pentru o perioadă de 3 ani după perioada presupusă de consum al germenilor.

**16.** Toți operatorii din businessul alimentar care manipulează semințele importate destinate producției de germeni furnizează o copie a certificatului menționat la punctul 14 tuturor operatorilor din businessul alimentar cărora le sunt expediate semințele, până în momentul în care aceste semințe sunt primite de producătorul germenilor.

17. În cazul în care semințele destinate producției de germeni se vând ambalate pentru vânzarea cu amănuntul, toți operatorii din businessul alimentar care manipulează semințele importate furnizează o copie a certificatului menționat ă la punctul 14 tuturor operatorilor din businessul alimentar cărora le sunt expediate semințele, până în momentul în care acestea sunt ambalate pentru vânzarea cu amănuntul.

**VI. Cerințe de certificare pentru importul de germeni și semințe pentru producția de germeni**

**18.** Loturile de germeni sau semințe destinate producției de germeni importate în țară vor fi însoțite de certificat conform cu modelul prevăzut în anexă, care să confirme că germenii sau semințele au fost produse în condiții care respectă cerințele generale de igienă a produselor alimentare și nu sunt modificate genetic, precum și că germenii au fost obținuți în condiții care respectă cerințele de trasabilitate stabilite la punctele 10-13, că aceștia au fost obținuți în unități care respectă cerințele din prezenta hotărîre și că respectă criteriile microbiologice prevăzute în Hotărîrea Guvernului nr. 221 din 16.03.2009 cu privire la aprobarea Regulilor privind criteriile microbiologice pentru produsele alimentare.

19. Certificatul și, după caz, rezultatele testelor microbiologice pentru depistarea *Enterobacteriaceae* menționate la punctul 18 trebuie să fie redactat în limba de stat şi în una din limbile oficiale ale ţării emitente.

**20.**Certificatul în original trebuie să însoțească transportul pînă cînd ajunge la destinația sa, astfel cum este indicat în Certificatul din anexă a prezentelor Cerințe.

**21.** În caz de divizare a transportului, o copie a Certificatului trebuie să însoțească fiecare parte a transportului.

**22.** Cu toate acestea, prin derogare de la prevederile punctului 18 de atestare oficială a faptului că semințele au fost produse în conformitate cu cerințele de igienă a produselor alimentare, transporturile de semințe pentru germinare destinate a fi exportate vor fi supuse unor teste microbiologice privind depistarea *Enterobacteriaceae* pentru a verifica condițiile de igienă ale producției înainte de export. Rezultatele acestor teste microbiologice nu vor depăși 1000 UFC/g.

 **23.** În cazul solicitării certificatului de către ţara importatoare, la export operatorii din businessul alimentar care produc germeni utilizînd semințe importate, pun la dispoziție pe propria răspundere Certificatul și, după caz, rezultatele testelor microbiologice. Agenția Națională pentru Siguranța Alimentelor, în cazul solicitării, aplică ştampila pe certificat în termen de o zi lucrătoare.

*Anexă*

*la Cerințele aplicabile germenilor și*

*semințelor destinate producției de germeni*

**CERTIFICAT PENTRU IMPORTUL GERMENILOR SAU SEMINTELOR PENTRU PRODUCȚIA DE GERMENI**

 **Ţara exportatoare**

|  |  |  |  |
| --- | --- | --- | --- |
| **Partea I: Detaliiprivindtransportulexpediat** | I.1 ExpeditorNumeAdresaTel. | I.2 Numărul de referință al declaraţieii | I.2.a  |
| I.3 |
| I.4 |
| I.5 DestinatarNumeAdresaCodulpoștalTel. | I.6 |
| I.7 Țara de origine Codul ISO | I.8 Regiunea de origine Cod | I.9 Țara de destinațieCodul ISO | I.10 |
| I.11 Locul de proveniență a semințelorși/saugermenilorNumeAdresa | I.12 |
| I.13Locul de încărcare | I.14 Data plecării |
| I.15 Mijloace de transportAeronavăNavăVagon de cale feratăVehiculrutierAlteleIdentificareReferințedocumentare | I.16  |
| I.17 |
| I.18 Descriereamărfurilor | I.19 Codulmărfurilor (cod SA) |
|  | I.20 Cantitate (în kg) |
| I.21 TemperaturaprodusuluiAmbientalăRefrigerat | I.22 Numărul de pachete |
| I.23 Numărulsigiliului / containerului | I.24 Tipulambalajului |
| I.25 Produseledeclaratepentru: Consumuman |
| I.26  | I.27 |
| I.28 IdentificareamărfurilorUnitateproducătoareNumărul de pachete Natura mărfurilor Masa netăNumărullotului |

 **Certificat la importul de germeni sau semințe pentru producția de germeni în ţările UE**

 **Ţara importatoare**

|  |  |  |
| --- | --- | --- |
| II. Informații privind sănătatea | II.aNumărul de referință al declaraţiei |  |
| **Partea II: Certificare** | Subsemnatul declar prin prezenta pe propria răspundere că aml uatcunoștință de dispozițiilerelevantecucerințelegeneralede igienăpentruproduselealimentareșicertificfaptulcă: * Semințeledescrise mai sus au fostproduseîncondiții conforme cucerințelegeneraledeigienăpentruproduselealimentare;
* Germenii au fostobținuțiînunitățicare respectăprevederileCerințelor aplicabile germenilor și semințelor destinate producției de germeni aprobate prin hotărîrea în cauză ;
* Germenii au fostprodușiîncondiții care îndeplinesccerințele de trasabilitateprevăzute la punctele 14-16 aCerințelor aplicabile germenilor și semințelor destinate producției de germeni aprobate prin hotărîrea în cauzăşitotodată, respectăcriteriilemicrobiologiceprevăzuteînHotărîreaGuvernului nr. 221 din 16.03.2009.

**Note:** **Partea I:*** Rubrica I.7: A se introduce codul ISO al țării de origine a semințelor.
* Rubrica I.11: Numelelocului de origine, care trebuiesăcoincidă cu numelețării de origine din rubrica 1.7 vărugămsăindicaținumeleșiadresaunității care colecteazăsemințeși/saugermeni. A se tăiamențiuneanecorespunzătoare, dupăcaz.
* Rubrica I.15: Numărul de înmatriculare (vagoane de cale feratăsaucontainereșivehiculerutiere), numărulzborului (aeronave) saudenumirea (nave). Încazultransportuluiîncontainere, se indicăînrubrica I. 23 numărul total de containere, numărul de înregistrare al acestorași, dupăcaz, numărul de serie al sigiliului. Încazuldescărcăriișireîncărcării, expeditorultrebuiesăinformezeautoritățilecompetentecuprivire la loculcorespunzătorpentruefectuareacontroalelorînUniuneaEuropeană (opțional).
* Rubrica I. 19: Se utilizeazăcodulcorespunzător din Sistemularmonizat (SA) al OrganizațieiMondiale a Vămilor (opțional).
* Rubrica I.20: Se indicămasabrutătotalășimasanetătotală.
* Rubrica I. 23: Pentrucontaineresaucutii, trebuiesă se menționezenumărulcontaineruluișinumărulsigiliului (dacă este cazul).
* Rubrica I.28: Unitateaproducătoare: se introduce numeleunităților de producție a semințelor.

**Partea II:*** Semnăturatrebuiesă fie de o culoarediferită de ceaatextuluitipărit. Aceeașiregulă se aplicăîncazulștampilelor, cuexcepțiatimbrelorsecisau a securizăriicufiligran.
 |
| **Partea II : Certificare** |
| Nume (cu majuscule): Calificare și titlu: Data: Semnătura:Ștampila: |